 Jos crisis: Àwọn òbí n kó ọmọ wọn kúrò ní Unijos Ààrẹ Muhammadu Buhari ti korò ojú sí wàhálà tó wáyé nílùú Jos, olú ìlú ìpínlẹ Plateau. Nínú ọrọ rẹ, Buhari sọ pé ó n kọmí lómínuu pé àwọn kan ti fàáyè gba iṣẹ ibi láti jọba lọkàn wọn. Nínú ikèdé kan tí agbẹnusọ fún Ààrẹ Buhari, Garba Sheu fi síta lórí Twitter ni Buhari ti sọ pé òun mọ pé kò rọrùn láti fi ìdí àláàfíà múlẹ, ṣùgbọn kò yẹ kí àwọn kan tún da omi àláàfíà ti ìjọba ìpínlẹ nàá ti ṣiṣẹ fún rú. End of Twitter post, 1 Bákan nàá ló sọ pé ẹtọ gbogbo ọmọ Nàìjíríà ni ìdàgbàsókè àti ìgbéayé tó fẹsẹ múlẹ. Ó wá rawọ ẹbẹ sí gbogbo àwọn ìlú tó wà ní olú ìlú ìpínlẹ Plateau, láti gba àláàfíà láyè pẹlú àlàyé pé ìbọn tàbí wàhálà kò le yanjú ìkùnsínú kankan, bí kò ṣe títẹlé òfin. Ní ìtẹsíwájú ọrọ rẹ, Ààrẹ Buhari ní o ṣeni láànú pé àwọn olóṣèlú kan n gbé ẹlẹyàmẹyà àti ọtẹ ẹsìn lárugẹ fún òkìkí ara wọn. O ní ìṣàkóso òun yóò tẹsíwájú láti maa ṣiṣẹ pẹlú àwọn tí ọrọ kàn láti le wá àtúnṣe sí orísun rògbòdìyàn tó n wáyé ní gbogbo ìgbà ní ìpínlẹ Plateau àti àwọn ìbòmìí tí wàhálà ti n wáyé ní Nàìjíríà. Inú àìbalẹ ọkàn ni àwọn tó n gbé ní agbègbè fásitì ilú Jos, nípìnlẹ Plateau wà. Ní ọjọ àìkú tí ìṣẹlẹ náà ṣẹ, ọkan lára àwọn akẹkọọ fásitì ọhún sọ fún BBC pé àwọn ṣì n gbọ ìró ìbọn kíkan-kíkan ní ìwájú ẹnu ọnà tó wọ iléèwè nàá, tí ọpọlọpọ òbí sì ti n yawọ ọgbà iléèwé láti mú ọmọ wọn. Ọpọlọpọ òbí sì ti n yawọ ọgbà iléèwé láti mú ọmọ wọn lọ sílé. Akẹkọọ nàá sọ pé lọjọ Àìkú ni àwọn kan tó wọ aṣọ ológun wọ inú ọgbà iléèwé ọhún, tí wọn sì bẹrẹ sí yìnbọn mọ àwọn akẹkọọ, èyí tó padà yọrí sí ikú akẹkọọ kan tó wà ní ìpele kẹta. Kí ló kan AS Roma àti ìrẹsì jọlọfù? NLC: Àwọn olósèlú ń la títì láì sanwó osù torí owó tí wọn yóò rí lórí àkànse isẹ Akẹkọọ nàá tó ní kí BBC fi orúkọ bo òun ní àṣírí sọ pé àwọn aláṣẹ fásitì nàá kò tí pàṣẹ kankan fún àwọn akẹkọọ lórí ìṣẹlẹ nàá, ṣùgbọn àwọn tó kù síléèwè farapamọ sí ilégbèé wọn. Ìṣẹlẹ nàá ti mú kí ọpọ ọmọ Nàìjíríà maa késí ìjọba àti àwọn òṣìṣẹ aláàbò lórí ẹrọ ayélujára láti tètè dásí ọrọ nàá. Nígbà tí BBC kàn sí alukoro iléèṣẹ ọlọpàá ní ìpínlẹ Plateau, Terna Tyopev, lórí ọrọ nàá, ó sọ pé òun kò ní ohunkóhun láti sọ lórí rẹ. Ìgbà àkọkọ kọ nìyí tí rògbòdìyàn yóò wáyé ní ìpínlẹ Plateau, nítorí pé ó jẹ ọkan lára àwọn ibi tí wàhálà ti n wáyé láàrin àwọn àgbẹ àti daran-daran ní Nàìjíríà. Wàhálà yìí pọ débi pé Gómìnà ìpínlẹ nàá, Samuel Lalong, pàṣẹ kónílé ó gbélé láti ìrọlẹ di òwúrọ lọjọ kejìdínlọgbọn, oṣù Kẹsàn án, ní olú ìlú ìpínlẹ nàá, Jos, lẹyìn tí rògbòdìyàn kan mú ẹmí ọpọlọpọ ènìyàn lọ. : Akẹkọọ kan ti pàdánù ẹmí rẹ, wọn ṣì ń wá ọkan tí àwọn míì sì fara pa nínú rògbòdìyàn tó wáyé ní fásitì ìjọba tó wà ní ìlú Jos. 